text: Esbjerg skærer 250-290 stillinger væk
  09 september 2010 kl. 17.52
  Kommunen skal spare 757 mio. inden 2014.
  I morgen går byrådsmedlemmerne igang med en gennemgang af sparekataloget.
  Hvis byrådsmedlemmerne vedtager besparelserne, vil mellem 250-290 fuldtidsstillinger blive skåret væk.
  De fem forvaltninger i Esbjerg Kommune har i de seneste måneder arbejdet intensivt med at finde hvad der blev til 177 spareforslag, så kommunens budget kommer i balance. 
  Det kræver, at kommunen hvert år sparer 185 mio. kr. fra 2011 til 2014.
  